Аврам Мразовиќ

Аврам Мразовиќ (српски: Аврам Мразовић; 12 март 1756 – 20 февруари 1826) бил српски писател, преведувач, педагог, аристократ и Сенатор на слободниот и кралски град Сомбор, дел од Воената краина на Австриската империја. Тој бил првиот што ја институализирал обуката за учители во 1778 што подоцна станала Учителска школа во Сомбор.

 Биографија 
Аврам Мразовиќ е роден во Сомбор, Хабсбуршка Монархија (во денешна Србија). Тој бил син на Георгије Мразовиќ, свештеник во сомборската црква Св. Јован Крстител.

Мразовиќ е познат во литературните анали како реформатор на образованието кој живеел и работел во Хабсбуршката империја на територијата на денешна српска Војводина и романски Банат истовремено со Теодор Јанковиќ-Миријевски и Стефан Вујановски. Тој исто така е основач на Норма (нормално училиште), училиште за обука на учители во Сомбор во 1778 пред да биде отворено уште едно такво училиште во 1812 во Сентендре наречено Regium Pedagogium Nationis Illiricae (Preparandium на латински или Preparadija на српски) кое во 1816 било префрлено во Сомбор. Мразовиќ напишал и објавил Rukovodstvo k slavenstej grammatice: vo upotreblenik slaveno-serbskih narodnyh ucilisc (српска граматика со синтакса) во Виена во 1794 за српските училиште. Тој го навел делото на Милетиј Смотрицки од 1619 како негова инспирација.

Првото дело за логика на српски јазик било напишано од Никола Шимиќ, пријател на Мразовиќ, и било објавено во Будимпешта во два тома, со наслов „Логика“  (Vol. I, 1808; Vol. II, 1809). Десет години подоцна, Мразовиќ ја напишал втората книга за логика на српски, која ја завршил во 1826, годината кога починал. Книгата не била објавена.

Мразовиќ преведувал од француски дела од Жан-Мари Лепренс де Бомо, од латински дела од Овидиј, Цицерон, Вергилиј, Хорациј, Квинтилијан, од грчки од Аристотел, и од руски од Михаил Ломоносов.https://www.google.ca/books/edition/Brill_s_Companion_to_the_Reception_of_An/hLJxEQAAQBAJ?hl=en&gbpv=1&dq=18th+century+serbian+literature:+Mrazovic&pg=PA11&printsec=frontcover

 Дела 
мини|Убавицата и ѕверот, превод од Аврам Мразовиќ на славеносрпски од 1787.

 Rukovodstvo k slavenstej grammatice: vo upotreblenik slaveno-serbskih narodnyh ucilisc (1794)
 Celovekomerzosti I raskajaniju (1808)
 Epistolarum de Ponto livri V (Buda, 1818)
 Rukovodstvo k slavenskomu krasnoreciju vo upotreblenik ljubiteleij slavenskago jezyka izdano Avraamom ot Mrazovic (1821)
 Logic, or Reasoning, completed in 1826, but the book was never published.

 Поврзано 

 Доситеј Обрадовиќ
 Теодор Јанковиќ-Миријевски
 Атанасије Димитриевиќ Секераш
 Стефан Вујановски
 Урош Несторовиќ
 Ѓорѓе Натошевиќ

 Наводи 

Категорија:Српски писатели
Категорија:Српски преведувачи
Категорија:Родени во 1756 година
Категорија:Починати во 1826 година